

Uwch-reolwr Tîm Clinigol – Iechyd Meddwl (SEO)

**Lleoliad:** Cymru (Efallai y bydd angen teithio ledled Cymru)

**Math o Gyflogaeth:** Secondiad Llawn Amser (12 mis). Mae'r swydd hefyd ar agor i ymgeiswyr rhan-amser a rhannu swydd. Bydd y swydd hon yn destun gwiriad datgeliad manylach y Gwasanaeth Datgelu a Gwahardd (DBS).

**Amdanom Ni:** Mae [Arolygiaeth Gofal Iechyd Cymru](https://www.agic.org.uk/amdanomni) yn ymrwymedig i sicrhau gwasanaethau gofal iechyd o'r safon uchaf bosibl ledled Cymru. Rydym yn ymroddedig i hyrwyddo cyfle cyfartal mewn cyflogaeth a meithrin gweithle amrywiol a chynhwysol.

Diben y swydd:

Gan fod yn atebol i'r Pennaeth Iechyd Meddwl – Cyngor Clinigol, ymgymryd â'r canlynol:

* Cydgysylltu'r trefniadau ar gyfer recriwtio a chadw adolygwyr cymheiriaid
	+ Llunio rhestr fer, sifftio a chynnal cyfweliadau
	+ Prosesau cadw staff a chymorth mewn perthynas â chyfleoedd ailddilysu, Datblygiad Proffesiynol Parhaus a chyfleoedd hyfforddi parhaus
	+ Rhoi cymorth parhaus i adolygwyr cymheiriaid pan fo angen.
* Rôl weithredol mewn sesiynau hyfforddi ynghyd â chreu rhaglenni hyfforddi gyda'r Pennaeth Iechyd Meddwl – Cyngor Clinigol
* Ymgymryd â rôl weithredol wrth lunio polisïau ac adolygu canllawiau
* Bod yn bresennol mewn cyfarfodydd Gwasanaeth sy'n Peri Pryder
* Cymryd rhan yn y rhaglen arolygu gyda rhanddeiliaid allweddol, e.e.

Arolygiaeth Carchardai Ei Fawrhydi ac Arolygiaeth Cwnstabliaeth a Gwasanaethau Tân ac Achub Ei Fawrhydi (HMICFRS)

* Gweithio'n agos gyda changhennau eraill o fewn AGIC er mwyn sicrhau bod gan brosiectau/meysydd gwaith gymorth a mewnbwn clinigol pan fo angen
* Cyfrannu at yr adroddiad iechyd meddwl a'r ddeddf anableddau dysgu blynyddol, gan gynnwys monitro'r Ddeddf Iechyd Meddwl
* Rhoi cymorth i'r holl swyddogaethau yn AGIC mewn perthynas â chyngor clinigol ar iechyd meddwl
* Ymgymryd â rôl weithredol wrth reoli a rhoi cyngor clinigol i'r gwasanaeth Meddyg a Benodwyd i Roi Ail Farn

Tasgau penodol i'r swydd:

1. Ar y cyd â'r Pennaeth Iechyd Meddwl – Cyngor Clinigol, cyfrannu at yr adroddiadau/mesurau rheoli ansawdd presennol yn fisol, yn chwarterol ac yn flynyddol.
2. Gweithio gyda'r holl swyddogaethau a changhennau i'w helpu i ymgorffori prosesau mesur a sicrhau ansawdd yn eu timau.
3. Gweithio gyda'r holl swyddogaethau a changhennau i'w helpu i ymdrin ag unrhyw faterion lle mae angen cyngor clinigol ar iechyd meddwl ac anableddau dysgu.
4. Cefnogi cydberthnasau gwaith â rhanddeiliaid i sicrhau bod AGIC yn bresennol ym mhob maes perthnasol sy'n ymwneud ag iechyd meddwl ac anableddau dysgu.
5. Cefnogi a helpu staff i ddysgu a datblygu ym meysydd iechyd meddwl ac anableddau dysgu.
6. Llunio gwybodaeth a helpu i lunio'r adroddiad ar iechyd meddwl ac anableddau dysgu blynyddol.
7. Sicrhau bod AGIC yn cynnal ac yn rhoi prosesau a gweithdrefnau ar waith yn unol ag arferion gorau.
8. Gweithio gyda'r Pennaeth Iechyd Meddwl – Cyngor Clinigol i gynnal cydberthnasau â Llywodraeth Cymru a rhanddeiliaid eraill mewn perthynas â materion yn ymwneud ag iechyd meddwl ac anableddau dysgu.

Cymwyseddau Gofynnol:

* + Sgiliau meddwl yn strategol a'r gallu i weld y darlun cyflawn.
	+ Sgiliau arwain cryf gyda'r gallu i ymgysylltu â phobl a'u datblygu.
	+ Gallu amlwg i sicrhau canlyniadau yn effeithiol.
	+ Sgiliau cyfathrebu a sgiliau rhyngbersonol rhagorol.

Meini Prawf Penodol i'r Swydd:

* + Dealltwriaeth o arolygu a rheoleiddio gofal iechyd a gwybodaeth am y tirlun iechyd a gofal cymdeithasol yng Nghymru.
	+ Profiad o lunio adroddiadau
	+ Cofrestriad proffesiynol â chorff cenedlaethol a phrofiad helaeth o weithio mewn amrywiaeth o leoliadau clinigol iechyd meddwl a/neu leoliadau anableddau dysgu.

**Cyfleoedd Datblygu:** Mae'r swydd yn cynnwys gweithio ochr yn ochr â'r Prif Weithredwr, y Dirprwy Gyfarwyddwyr a'r Pennaeth Iechyd Meddwl – Cyngor Clinigol.

Bydd angen hyfforddiant ar gyfer rhai agweddau ar y rôl, a chaiff yr hyfforddiant hwnnw ei ddarparu.

**Sut i wneud cais:** Os ydych yn frwd dros wneud gwahaniaeth ym maes gofal iechyd ac yn bodloni'r meini prawf a amlinellir uchod, hoffem glywed gennych. Cyflwynwch eich datganiad o ddiddordeb dros e-bost at John.Powell@llyw.cymru (Pennaeth Iechyd Meddwl – Cyngor Clinigol) erbyn **Dydd Llun 6 Hydref 2025.**

2